Biskop Correia da Silva foran *Basílica de Fátima*.
Statue av D. José.
**José Alves Correia da Silva** (født 15. januar 1872 i São Pedro de Fins ved Maia i Portugal, død 4. desember 1957 i Leiria) var katolsk biskop av Leiria fra 1920 til sin død i 1957. Han huskes best for sin rolle i historien om *Vår Frue av Fátima*, og ikke minst for hans omgang med søster Lúcia dos Santos i forbindelse med «Fátimas tre hemmeligheter».

Liv og virke
------------

### Prest

José Alves Correia ble presteviet den 5. august 1894, i en alder av tjueto år, og begynte sin tjeneste for kirken i Porto.

### Biskop av Leiria

Den 15. mai 1920 ble han utnevnt til biskop av Leiria. Den 25. juli ble han bispeviet av biskop António Barbosa Leão, biskop av Porto, og ble formelt innsatt 5. august. 

Han fortsatte i dette embede i trettisju år, til sin død.

I 1917 skal Jomfru Maria ha vist seg flere ganger for tre barn i Silvas bispedømme og å ha betrodd dem tre hemmeligheter, i forbindelse med disse ble det senere mye forvirring. Den 13. oktober 1930 kunngjorde Dom José i et hyrdebrev at han ga offisiell forsikring om åpenbaringene ekthet, blant annet med ordene «Visjonene til barna i Cova da Iria er troverdige».

I 1941 ba Dom José den eneste overlevende av de tre barna, som nå var nonne, om å avdekke hemmelighetene, om å hjelpe til med utgivelsen av en ny utgave av en bok om hennes søskenbarn Jacinta, et annet av de tre barna, som hadde dødd i 1920. På hans anmodning skrev søster Lúcia et dokument som beskrev to av hemmelighetene og som ble oversendt til høyere kirkelige myndigheter.

I 1943 ba han søster Lucia om å avsløre den tredje hemmeligheten, og hun avslo, med den begrunnelse at hun «ennå ikke var overbevist om at Gud tydelig hadde autorisert henne til å handle». I oktober 1943, da hun var alvorlig syk og det var frykt for hennes liv, presset Dom José henne igjen og beordret henne til å nedskrive den tredje hemmeligheten. Søster Lúcia adlød, men forseglet brevet med påskriften at konvolutteb ikke skulle åpnes før i 1960 eller før etter hennes død, hvis den inntraff tidligere.

Biskop José Alves Correia da Silva døde 4. desember 1957 i Leiria.

Navnet hans ble gitt til en av hovedveiene i byen Fátima, og en statue ble også reist ved siden av basilikaen der, til minne om hans forhold til historien til Maria-åpenbarelsene som fant sted i Cova da Iria.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1773
* Pave Pius VIII (1761-1830) \*1816
* Pave Pius IX (1792-1878) \*1829
* Kardinal Alessandro Franchi (1819-1878) \*1856
* Erkebiskop Gaetano Aloisi Masella (1826-1902) \*1877
* Kardinal José Sebastião (d’Almeida) Neto, O.F.M. Disc. (1841-1920) \*1880
* Biskop António José de Souza Barroso (1854-1918) \*1891
* Biskop António Barbosa Leão (1860-1929) \*1906
* Biskop *José Alves Correia da Silva* (1872-1957) \*1920

Referanser
----------

1. ↑   www.ordens.presidencia.pt[Hentet fra Wikidata]
2. ↑  Mark I. Miravalle STD *et al.*, *Mariology: A Guide for Priests, Deacons, Seminarians, and Consecrated Persons* (2008), p. 880
3. ↑  Leo Madigan: *A Pilgrim's Handbook to Fatima* (2001), s. 58
4. ↑  Sandra L. Zimdars-Swartz, *Encountering Mary* (1991), s. 199
5. 1 2  Zimdars-Swartz (1991), ss. 203–209
6. ↑  www.catholic-hierarchy.org alvesc, lest 12. mars 2024

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** SUDOC
 |